Document ID: /roh_data/filtered/fineweb-2-filterrobots_roh.jsonl.gz/6026

Tenor il president da la conferenza da presidents da la Regiun Engiadina Bassa Val Müstair Victor Peer n'ha il chantun betg investì en projects en la l'Engiadina Bassa. Quai sa tractia tenor retschertgas da la regiun da lavurs cun in volumen da radund 10 milliuns francs, ha ditg Peer al Radio Rumantsch.
Sche firmas han engianà, lura èsi gist da chastiar quellas. Ma perquai ston las lavurs tuttina vegnir realisadas.
La Regiun Engiadina Bassa Val Müstair vul ina resposta da las instanzas chantunalas. Oravant tut vulan els vegnir a savair, cura che las lavurs d'infrastructura vegnan realisadas. Las lavurs d’infrastructura sajan impurtantas per mantegnair ina buna qualitad da las vias. Il turissem pateschia e plazs da lavur sajan periclitads.
Da la vart dal chantun n’è nagin stà cuntanschibel per prender posiziun. Questa posiziun suonda.
RR actualitad 12:00